Kꞌe̱ nga ijchò joòn sá,
jè àkja̱le̱ Gabriel,
Nainá kisìkasén jngoò na̱xa̱ndá xi chja̱‑ne Galilea ñánda ꞌmì Nazaret.
Kiìkon jngoò chjo̱ón xo̱ngó xi tjín‑ne nga jè ki̱xan‑ko̱ jngoò xi̱ta̱ xi ꞌmì José xi tje̱‑la̱ tsꞌe̱ xi̱ta̱xá ítjòn xi kiꞌmì David.
Jè ꞌín‑la̱ chjo̱ón xo̱ngó,
María ꞌmì.
Jè àkja̱le̱,
kꞌe̱ nga jahasꞌen niꞌya nga kijtseèxkon María,
kitsò‑la̱:
―¡Ndaà‑lè,
ngaji̱ xi ji̱ kitjoé‑lè kjo̱ndaà jè!
Nainá tíjnako̱‑lè.
Ngaji̱ xi ndaà kjòchikon‑tꞌin mì kꞌoa̱á‑ne koni íchjín xi kjꞌei̱í.
Jè María kꞌe̱ nga kijtseèxkon,
tà kjòxkón‑la̱ koni sꞌín kitsò‑la̱ jè àkja̱le̱;
kisìkítsjeèn kó tsòya‑ne nga ko̱sꞌín jꞌiì síhixatꞌaà‑ne.
Jè àkja̱le̱ kitsò‑la̱:
―María,
kì tsakjoòn‑jèn,
jye kitjoé‑lè kjo̱ndaà nga nguixko̱n Nainá.
I̱ꞌndei̱ ko̱xkꞌén‑né,
kiꞌndí jcha̱ jngoiì.
Kꞌoa̱á sꞌín kítꞌiì ꞌín‑la̱ nga Jesús kꞌoín.
Xi̱ta̱ ítjòn ko̱ma;
Kiꞌndí‑la̱ Nainá kꞌoín xi ìsa̱ ꞌñó ꞌnga tíjna;
Nainá,
jè si̱ìnga̱tsja kjo̱tíxoma‑la̱.
Xi̱ta̱xá ítjòn kíjna koni sꞌín tsibìjna David xi xi̱ta̱ jchínga‑la̱ komà.
Jè ko̱tìxoma‑la̱ na̱xa̱ndá Israel.
Kjo̱tíxoma‑la̱ mì kì kjoe̱hetꞌaà ni̱ta̱ kjé‑ne.
Jè María kꞌe̱é kitsò‑la̱ àkja̱le̱:
―¿Kó sꞌín ko̱ma jè kjoa̱ koi?
Nga mìtsà xꞌi̱n tjín‑na.
Jè àkja̱le̱ kitsò:
―Jè Ini̱ma̱ Tsjeè‑la̱ Nainá ki̱tjojen‑nè‑lè.
Jè ngaꞌñó‑la̱ Nainá xi ꞌñó ꞌnga tíjna koi̱ìjtsatꞌin‑lè koni jngoò ꞌnguién‑la̱ ifi mé‑ne jè kiꞌndí tsjeè xi jtsꞌín,
Kiꞌndí‑la̱ Nainá kꞌoín.
Jè xingui̱i Elisabet xi chjo̱ón ꞌndi̱,
kò joòn sá tjín‑la̱ nga kiꞌndí ꞌya na̱sꞌín jye ꞌñó xi̱ta̱ jchínga.
Xi i̱tꞌaà tsꞌe̱ Nainá,
ni̱jngoò kjoa̱ xi mìkiì ko̱ma‑la̱ ―kitsò àkja̱le̱.
Kꞌe̱é kitsò María:
―ꞌA̱n‑ná xi chjo̱ón chi̱ꞌnda‑la̱ Nainá;
kꞌoa̱sꞌín kàtama koni sꞌín kòꞌmì‑ná.
Jè àkja̱le̱ ti̱nguixko̱ón‑ne kiì‑ne.